Μαρία Γεωργακαράκου

Η Δρ Μαρία Γεωργακαράκου γεννήθηκε στην Αθήνα το 1968. Είναι μεσόφωνος (mezzo soprano), voice coach και η πρώτη διδάκτωρ μουσικολογίας με οπτική αναπηρία στον κόσμο.
 Βιογραφία 
Το 1991 αποφοίτησε πρώτη από το τμήμα Φιλολογίας (κατεύθυνση Γλωσσολογίας) του Εθνικού και Καποδιστριακού Πανεπιστημίου Αθηνών. Το 1997 πήγε στις Ηνωμένες Πολιτείες ως υπότροφος του ιδρύματος Fulbright. Το 2001 απέκτησε μεταπτυχιακό τίτλο Master of Music, με διάκριση, στη μονωδία με ειδίκευση στην Παλαιά Μουσική (Early Music) από το Longy School of Music, στο Cambridge της Μασαχουσέτης. Το 2015 έλαβε τον τίτλο της Διδάκτορος Ιστορικής Μουσικολογίας του Πανεπιστημίου της Βοστώνης. Έχει συμμετάσχει ως σολίστ σε πολλές συναυλίες, κυρίως στις Ηνωμένες Πολιτείες. Έχει χαρακτηριστεί ως «πραγματικό εύρημα» (Boston Globe, 2000) και ως «κάτοχος μαγευτικής φωνής» (Boston Herald, 2001, Early Music America, 2009). Το 1997 τιμήθηκε με το βραβείο Λέοντος Λεμού της Ακαδημίας Αθηνών.  

Τα ερευνητικά της ενδιαφέροντα περιλαμβάνουν, μεταξύ άλλων, τις επιδράσεις του αρχαίου ελληνικού πολιτισμού στην αγγλική φωνητική μουσική του 17ου αιώνα, την παραγωγή της φωνής σε διάφορες ιστορικές περιόδους και τις τεχνικές ιδιαιτερότητες διαφόρων υποομάδων του πληθυσμού της Ελλάδας. Έχει παρουσιάσει τα συμπεράσματα της έρευνάς της σε διεθνή συνέδρια (Χαβάη και Ελσίνκι 2004, Βαρσοβία 2006, Αθήνα 2015, Βοστώνη 2024). Δίδαξε για πολλά χρόνια στο Πανεπιστήμιο της Βοστώνης, καθώς και σε διάφορα ιδρύματα της Ορθόδοξης Μητρόπολης Βοστώνης και Νέας Αγγλίας. 

Επίσης, δίδαξε μονωδία και παιδαγωγική της φωνής σε πολλά σεμινάρια που διοργανώθηκαν κυρίως στην Αθήνα. Είναι μέλος του National Association of Teachers of Signing (NATS) των Ηνωμένων Πολιτειών και Καναδά και έχει διατελέσει μέλος σε επιτροπές αξιολόγησης διαγωνισμών νέων τραγουδιστών και τραγουδιστριών. 

Σε συνεργασία με τη διαφημιστική εταιρεία Leave Your Mark, εισήγαγε, για πρώτη φορά στην Ελλάδα, μια σειρά εβδομαδιαίων διαδικτυακών εκπομπών με θέμα το τραγούδι. 

Από τον Σεπτέμβριο του 2023 είναι μεταδιδακτορική ερευνήτρια του τμήματος Μουσικής Επιστήμης και Τέχνης του Πανεπιστημίου Μακεδονίας, με ερευνητικό αντικείμενο τις τεχνικές ιδιαιτερότητες των τραγουδιστών με οπτική αναπηρία.

Είναι η μοναδική voice coach στην Ελλάδα που δουλεύει με transgender και non-binary άτομα, τα οποία θέλουν να ασχοληθούν με το τραγούδι.

 Εργογραφία 
Το 2023 εκδόθηκε το βιβλίο της με τίτλο «Τραγούδι: Μια σύγχρονη προσέγγιση - Ένα εγχειρίδιο για τη φωνή ως μουσικό όργανο», το οποίο κυκλοφορεί από τις Εκδόσεις iWrite.

 Τηλεοπτικές συνεντεύξεις 
Εκπομπή «The Outsiders»: https://www.youtube.com/watch?v=xjr1zHC6sO0&t=1368s

Εκπομπή «Ό,τι πείτε»: https://www.youtube.com/watch?v=wlNMmfSGS8U

ΕΡΤ - Εκπομπή «Συνδέσεις»: https://www.youtube.com/watch?v=9oKnN5m9RZg

 Ομιλία στο TEDex 
Blank and Blindness - https://www.youtube.com/watch?v=UWDFvHzcOH4&t=5s

 Παραπομπές 

 Εξωτερικοί σύνδεσμοι 
YouTube: https://www.youtube.com/@dr.mariageorgakarakou6589 

Facebook: https://www.facebook.com/mariagvoice/

Linkedin: https://www.linkedin.com/in/maria-georgakarakou-86877913/

Instagram: https://www.instagram.com/dr.mariageorgakarakou?

Κατηγορία:Μεσόφωνοι
Κατηγορία:Μουσικολόγοι